আভা মাইতি
আভা মাইতি (আ. ২২ এপ্রিল ১৯২৩ — ৩ জুলাই ১৯৯৪) ভারতের স্বাধীনতা সংগ্রামী ও রাজনৈতিক কর্মী ছিলেন। এছাড়াও তিনি সাংবাদিক, বিভিন্ন পত্রপত্রিকার সম্পাদক, একাধিক সংগঠনের সভাপতি ও প্রতিষ্ঠাতা ছিলেন। রাজনৈতিক কৃতিত্ব এবং সামাজিক অবদানের জন্য তাঁকে "অগ্নীকন্যা" বলে অভিহিত করা হয়। তিনি বতর্মান পূর্ব মেদিনীপুর জেলার, খেজুরী থানার কলাগেছিয়া গ্রামে জন্মগ্রহণ করেছিলেন। তাঁর শিক্ষক পিতা ও পশ্চিমবঙ্গের প্রথম শিক্ষামন্ত্রী নিকুঞ্জ বিহারী মাইতি এবং মাতা অহল্যা দেবী দুজনেই ছিলেন স্বাধীনতা সংগ্রামী। ব্যক্তিগত জীবনে তিনি সারাজীবন অবিবাহিতা ছিলেন।